Seg10 armi14 seg furar 1927, Messali Lḥaǧ yella d amaray amatu n yitri n Tefriqt n ugafa, yettekka deg uswir n Bruksal, i d-yellan mgal tamharsa s umata deg umaḍal, ad naf daɣen deg uswir-a yella: Nehru, Lamuni, Sanɣur akked Muḥemmed Halṭa. Deg unbir 1929, itri n Tefriqt n ugafa yettwaḥbes sɣur anbaḍ n tmurt n Fransa acku yettwali akabar yessakay iɣerfan n tmura-ya ladɣa agdud azzayri i yuɣalen d ixemmasen ɣef tmurt n Fransa i waṭas n yiseggasen, yerna yessekcam tikti n umennuɣ ɣef tumast n tmura-ya. Asmi i sbedden yitunsiyen d yimerrukiyen ikabaren-nsen, kkren yimeɣnasen izzayriyen sbedden ula d nutni Akabar n Uɣref Azzayri (P.P.A).